અમુક લોકો એવું માને છે કે ત્રીજું વિશ્વ યુદ્ધ પાણીના કારણે થશે. અમે એવું નથી માનતા જો કે. અમને લાગે છે કે ત્રીજું વિશ્વ યુદ્ધ પણ પહેલાં બેની જેમ મૂર્ખાઓને કારણે થશે. એ થશે ત્યારે જોયું જશે, પણ મુદ્દાની વાત પાણી છે. આ પાણી ન હોય તો પણ સમસ્યા છે અને હોય તો પણ સમસ્યા છે. કેદારનાથમાં જોયું એમ પાણી વિનાશ સર્જે છે. શહેરમાં પણ પાણી ટાંકીમાં ભરાય ત્યાં સુધી જ ગમે છે, જેવું એ રસ્તા ઉપર ભરાય એટલે ભલભલા રઝળી પડે છે.